**Հայաստանի ազգային պոլիտեխնիկական համալսարանում (ՀԱՊՀ) «Հայաստանի բարձրագույն կրթության նորարարությունների մրցակցային հիմնադրամի» շր­ջա­նակներում իրակա­նաց­վող «Տեխնոլոգիական ինովացիոն հարթակ» դրամաշնոր­հային ծրագրով նախատեսված Անձնակազմի վերապատրաստման**

**նպատակով խորհրդատուների ընտրության մասին**

Հայաստանի ազգային պոլիտեխնիկական համալսարանը (ՀԱՊՀ) «Հայաստանի բարձրա­գույն կրթության նորարարությունների մրցակցային հիմնադրամի» շր­ջա­նակներում իրակա­նաց­վող «Տեխնոլոգիական ինովա­ցիոն հարթակ» դրամաշնոր­հային ծրագրով նախատեսված **Անձնակազմի վերապատրաստման** նպատակով հայտարարում է 2 խորհրդատուների ընտրության մրցույթ հետևյալ ուղղություններով.

***Մտավոր սեփականության պաշտպանության գծով խորհրդատու***

* **Վերապատրաստման դասընթացի ծրագիր-պլանի, մեթոդական նյութերի մշակում հետևյալ ուղղություններով՝**
* մտավոր սեփականության պաշտպանություն,
* արտոնագրային գործի իրավական դաշտը,
* ապրանքայնացման և առևտրայնացման, տեխնոլոգիաների տրանսֆերի իրավական դաշտը,
* **Մշակված նյութերի համաձայնեցում Ծրագրի աշխատակազմի հետ,**
* **Վերապատրաստման դասընթացի վարում,**
* **Վերապատրաստման դասընթացի ամփոփում, հաշվետվության կազմում և ներկայացում։**

Խորհրդատուի աշխատանքը պետք է իրականացվի հոկտեմբեր-դեկտեմբեր ժամանակահատվածում:

***Մարքետինգի գծով խորհրդատու***

* **Վերապատրաստման դասընթացի ծրագիր-պլանի, մեթոդական նյութերի մշակում հետևյալ ուղղություններով՝**
* մարքետինգային ծառայություններ, տեխնոլոգիական ինկուբատորի գործառույթներ,
* ապրանքայնացման և առևտրայնացման, տեխնոլոգիաների տրանս­ֆերի հմտություններ,
* սկսնակ ընկերությունների ձևավորման հմտություններ,
* էլեկտրոնային ռեսուրսների արդյունավետ կիրառման հմտություններ։
* **Մշակված նյութերի համաձայնեցում Ծրագրի աշխատակազմի հետ,**
* **Վերապատրաստման դասընթացի վարում,**
* **Վերապատրաստման դասընթացի ամփոփում, հաշվետվության կազմում և ներկայացում։**

Խորհրդատուի աշխատանքը պետք է իրականացվի հունվար-մարտ ժամանակահատվածում:

Խորհրդատուի թեկնածուներին ներկայացվող նվազագույն որակավորման պահանջներն ու գնահատման չափանիշներն են․

***Մտավոր սեփականության պաշտպանության գծով խորհրդատու***

|  |  |
| --- | --- |
| **Չափանիշը** | **Առավելագույն միավորը** |
| **Որակավորում** * Բարձրագույն կրթություն, ցանկալի է իրավաբանական կամ հարակից մասնագիտություններով,
* Հայերենի լավ իմացություն,
* Համակարգչային հմտություններ,
* Անգլերենի իմացությունը կդիտվի որպես առավելություն:
 | **20** |
| **Ընդհանուր փորձառություն և կոմպետենցիաներ*** Համապատասխան ոլորտում փորձ,
* Մտավոր սեփականության պաշտպանության, արտոնագրային գործի վերա­բեր­յալ համապատասխան գիտելիքների առկայություն` հաստատված վկայագրերով կամ այլ նյութերով,
* Ապրանքայնացման և առևտրայնացման, տեխնոլոգիաների տրանսֆերի մասին գիտելիքների և ժամանակակից հմտությունների առկայությունը կդիտվի որպես առավելություն։
 | **40** |
| **Հատուկ փորձառություն*** Դասավանդման փորձ համապատասխան ոլորտում,
* Հոդվածների, աշխատությունների և տպագրված նյութերի առկայությունը համապատասխան ոլորտում կդիտ­վի որպես առավելություն
 | **40** |
|  ***Ընդամենը***  | ***100*** |

***Մարքետինգի գծով խորհրդատու***

|  |  |
| --- | --- |
| **Չափանիշը** | **Առավելագույն միավորը** |
| **Որակավորում** * Բարձրագույն կրթություն, ցանկալի է տնտեսա­գիտական, սոցիոլոգիական կամ հարակից մաս­նագիտություններով,
* Հայերենի լավ իմացություն,
* Համակարգչային հմտություններ ,
* Անգլերենի իմացությունը կդիտվի որպես առավելություն
 | **20** |
| **Ընդհանուր փորձառություն և կոմպետենցիաներ*** Համապատասխան ոլորտում փորձ,
* Մարքետինգային գիտելիքների առկայություն հաստատված վկայագրերով կամ այլ նյութերով
* Տեխնոլոգիական ինկուբատորների, սկսնակ ընկությունների վերա­բեր­յալ համապատասխան հմտությունների առկայությունը կդիտվի որպես առավելություն
 | **40** |
| **Հատուկ փորձառություն*** Դասավանդման փորձ համապատասխան ոլորտում,
* Հոդվածների, աշխատությունների և տպագրված նյութերի առկայությունը համապատասխան ոլորտում կդիտ­վի որպես առավելություն
 | **40** |
|  ***Ընդամենը***  | ***100*** |

Մրցույթին մասնակցելու համար թեկնածուները ներկայացնում են դիմում (կցվում է), որտեղ նշվում է սույն հայտարա­րու­թյունում նշված ուղղություններից մեկը, ինչպես նաև ինքնակենսագրական տվյալները (CV), որոնք պետք է պարունակեն դիմողի վերաբերյալ հետևյալ տեղեկությունները` անունը, ազ­գա­նու­նը, ծննդյան թիվը, կրթությունը, մասնա­գիտությունը, մանրամասն աշխատանքային փոր­ձը, իրակա­նացրած նախագծերն ու խորհրդատվական գործունեությունը, գիտական աշխատությունների և գյուտերի արտո­նագրերի ցուցակը (առկայության դեպքում), անհրա­ժեշ­տու­թյան դեպ­քում` նաև դիպլոմները, հավաստագրերը և այլ փաստաթղթեր:

Հետաքրքրված անհատ խորհրդատուներին խնդրում ենք հատուկ ուշադրություն դարձնել «Համաշխարհային բանկի վարկառուների կողմից Վերակառուցման և  զարգացման միջազգային բանկի փոխառություններով և Միջազգային Զարգացման Ընկերակցության վարկերով խորհրդատուների ընտրության և վարձման ուղեցույցի» (2011 թ. հունվար) պարբերություն 1.9-ին, որտեղ շարադրված է Համաշխարհային բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի համաձայն ՀԲ-ի խորհրդատուների ընտրության և վարձման ուղեցույցում սահմանված «Անհատ խորհրդատուների ընտրություն» մեթոդի:Համապատասխան փորձ ունեցող մասնագետները կարող են դիմել Հայաստանի ազ­գային պոլիտեխնիկական համալսարան, ք. Երևան, Տերյան փող. 105 հասցեով (17-րդ մաս­նաշենք, 17310 սենյակ) մինչև 2016թ. հոկտեմբերի 17-ը, ժամը 17:00-ը (էլ. փոստ` tatevik.ha@polytechnic.am):

Լրացուցիչ տեղեկությունների համար խնդրում ենք դիմել վերոհիշյալ հասցեով կամ
58-02-59, (093) 61-11-63 հեռախոսահամարներով: